วังเดนมาร์กเต้น แถลงซ้ำ ยันเจ้าหญิงแมรีไม่ได้ทรงผ่าตัดเสริมทรวงอก
สำนักราชวังเดนมาร์ก ออกแถลงการณ์ย้ำอีก เจ้าหญิงแมรีไม่ได้เสด็จไปผ่าตัดเสริมทรวงอกที่คลินิกศัลยกรรมในลิทัวเนีย เมื่อปี 57 ตามที่นิตยสารในเดนมาร์กรายงาน แม้ก่อนหน้า ทางนิตยสารได้ยอมลงข้อความแก้ข่าวไปแล้ว แต่ไม่วายทิ้งท้าย ยอมแก้ข่าวเพื่อความปลอดภัยของเจ้าหน้าที่ที่คลินิกศัลยกรรม,เมื่อ 16 ต.ค.58 สื่อต่างประเทศรายงานครึกโครม สำนักพระราชวังเดนมาร์กแสดงท่าทีที่แทบไม่เคยเห็นมาก่อน ออกแถลงการณ์ปฏิเสธซ้ำอีกครั้ง กรณีมีข่าวที่ตีพิมพ์ลงในนิตยสาร Her & Nu ในเดนมาร์ก ระบุ เจ้าหญิงแมรี แห่งเดนมาร์ก ทรงเสด็จไปรับการผ่าตัดศัลยกรรมเสริมทรวงอกที่คลินิกแห่งหนึ่งในประเทศลิทัวเนีย เมื่อ ปี 2557 โดยสำนักราชวังเดนมาร์ก ยืนยันว่า เจ้าหญิงแมรี พระชายาในเจ้าชายโจอาคิม ไม่ได้เสด็จไปยังคลินิกดังกล่าวตามที่นิตยสารนำข่าวมาเผยแพร่,สื่อเดลี่ เมลในอังกฤษ เปิดเผยว่า นับตั้งแต่นิตยสาร Her & Nu เปิดเผยข่าวกอสซิปเรื่องนี้ตั้งแต่ปีก่อนว่า เจ้าหญิงแมรีเสด็จไปรับการผ่าตัดเสริมทรวงอกที่คลินิกแห่งหนึ่งในประเทศลิทัวเนีย เมื่อฤดูร้อน ปี 57 และได้เสด็จออกจากคลินิกในวันเดียวกันทันทีนั้น ทำให้เจ้าหญิงแมรี ทรงกริ้ว ไม่พอพระทัยอย่างมาก ขณะเดียวกันก็ได้ทรงปฏิเสธรายงานข่าวของนิตยสารมาตลอดนับตั้งแต่เรื่องนี้แพร่สะพัดออกไปสู่สาธารณชน,กระทั่ง เมื่อเดือน ก.ย.58 ในที่สุด นิตยสาร Her & Nu ได้ยอมแก้ข่าว ระบุ รายงานข่าวที่ทางนิตยสารลงไปว่า เจ้าหญิงแมรีเสด็จไปที่ ลิทัวเนียเมื่อเดือน มิ.ย. 2557 เพื่อผ่าตัดศัลยกรรมเสริมทรวงอกนั้น ไม่เป็นความจริง ขณะที่ สื่อต่างแดนยังไม่วายตั้งข้อสังเกตต่อไปว่า  เจ้าหญิงแมรี และเจ้าชายโจอาคิม พระอนุชาในเจ้าฟ้าชายเฟรเดอริก มกุฎราชกุมารแห่งเดนมาร์ก ได้ทรงยอมรับการออกมาแก้ข่าวของทางนิตยสารในเรื่องนี้ ถึงแม้ทางนิตยสารได้อ้างเหตุผลที่ต้องยอมแก้ข่าว ก็เพื่อต้องการให้เจ้าหน้าที่ในคลินิกศัลยกรรมแห่งนั้นปลอดภัย.
สำนักราชวังเดนมาร์ก ออกแถลงการณ์ย้ำอีก  เจ้าหญิงแมรีไม่ได้เสด็จไปผ่าตัดเสริมทรวงอกที่คลินิกศัลยกรรมในลิทัวเนีย เมื่อปี 57 ตามที่นิตยสารในเดนมาร์กรายงาน แม้ก่อนหน้า ทางนิตยสารได้ยอมลงข้อความแก้ข่าวไปแล้ว 
เจ้าหญิงแมรีแห่งเดนมาร์ก,เจ้าหญิงแมรีเสริมหน้าอก,เจ้าหญิงเดนมาร์กเสริมทรวงอก,เจ้าหญิงเดนมาร์ก,พระชายา,เจ้าชายโจอาคิม,เดนมาร์ก,นิตยสาร,รายงาน,เสริมหน้าอก,ลิทัวเนีย,ปฏิเสธ,แก้ข่าว,สำนักราชวังเดนมาร์ก,ออกแถลงการณ์,ข่าว,ไทยรัฐออนไลน์,ข่าวต่างประเทศ,ศัลยกรรม,เจ้าหญิงศัลยกรรม,เจ้าหญิงทำนม,เจ้าหญิงแมรี่,เจ้าหญิงแม่รี